钦定古今图书集成/明伦汇编/闺媛典/第126卷 > 徐宗谷妻张璩奴
## 钦定古今图书集成/明伦汇编/闺媛典/第126卷 > 徐宗谷妻张璩奴

按《浙江通志》：“张璩奴，黄岩人。幼聪慧，长适徐宗谷。未
几，宗谷为仇人所害，张负姑匿岩穴中，由间道走避
姻家，泣谓姑曰：‘妇不死，以仇未复，遗娠未㝃耳’。既而
生女，宗谷，妾生男，张抚字之，无异己出。上诉夫冤，置
仇于显戮。还家，招夫魂葬之，焚香誓天，至死无二。年
五十四卒。”